
INDLEDNING 


I 2023 udgav jeg bogen Visdommens rum, der er original og ikke passer ind i de eksisterende 
kategorier. Bogen er den første af sin slags og forbinder fire tidlige visdomstraditioner — 
shamanistisk, egyptisk, græsk og nordisk — med moderne livserfaringer for at give en dybere 
forståelse af, hvordan visdom kan anvendes i dagens komplekse verden. 


Jeg tager afsæti en tid præget af åndelig og eksistentiel krise, hvor samfundet er plaget af psykiske 
lidelser samt miljø- og klimaproblemer. Mange mennesker mangler en dybere mening med livet 
og søger noget mere. Selvom bogen handler om urgammel visdom, er den udformet som en 
åndelig rejseguide for moderne mennesker og er både utraditionel og nytænkende. Denne unikke 
og kreative tilgang kan virke anderledes end det, nogle læsere forventer. 


Bogen er skrevet i et letlæseligt sprog, men den omhandler samtidig komplekse forhold og dybe 
indsigter, som for nogle kan være svære at forstå og acceptere. Visdommens rum udfordrer 
etablerede normer og overbevisninger, hvilket kan virke forvirrende eller truende for nogle læsere. 
For eksempel stiller bogen spørgsmålstegn ved vores almindelige virkelighedsforståelse, 
moderne livsidealer og fortællinger om, hvem vi er som vestlige mennesker, og hvor vi kommer fra. 


Mange læsere har forstået bogen og haft stor glæde af dens budskab. Denne guide er udarbejdet 
for at hjælpe de læsere, der kan have vanskeligheder med at forstå og værdsætte bogen. Guiden 
er ikke en erstatning for at læse Visdommens rum, men er et supplement til den originale bog, der 
skalforbedre læseoplevelsen. Den henvender sigisærtillæsere, der mangler tilstrækkelig erfaring 
med dybe og komplekse aspekter ved tilværelsen. Den søger også at modvirke misforståelser om 
bogens målgruppe, karakter og budskab. 


Denne læserguide er en vejledning, der er opbygget på den måde, at du i indholdsfortegnelsen kan 
slå op på de afsnit, hvor du ønsker at få en bedre forståelse for bogen. Den første del er en generel 
introduktion til bogen, mens anden del er en guide til bogens formål, og tredje del en guide til de 
enkelte kapitler. Selv om bogen ikke opfatter visdom som noget intellektuelt, har jeg forsynet 
guiden med refleksionsspørgsmål, der kan hjælpe dig med at relatere dig bedre til indholdet. 
Guiden er udgivet uafhængigt af Akademisk Forlag, som har udgivet bogen Visdommens rum. 


Jeg håber, at denne guide hjælper dig med at få mest muligt ud af Visdommens rum. Læs med et 
åbent sind og vær parat til at udforske de dybere lag af dig selv og tilværelsen. 


DEL 1: GENEREL INTRODUKTION TIL BOGEN 


Visdommens rum er en unik og selvstændig bog, som jeg har skrevet ved siden af min terapeutiske 
praksis. Formålet har været at finde frem til nye perspektiver, som ikke nødvendigvis er en del af 
mit professionelle virke som almindelig psykoterapeut. Bogen udforsker urgammel visdom fra fire 
store traditioner — shamanistisk, egyptisk, græsk og nordisk — og relaterer dem til det moderne 
menneskes liv og åndelige søgen. Jeg trækker på disse visdomstraditioner for at skabe en dybere 
forståelse af, hvordan du kan finde mening og balance i en tid præget af eksistentiel krise og 
åndelig søgen. 


Bogen er struktureret i fire hovedkapitler, der hver især tager afsæt i en af de nævnte 
visdomstraditioner. Gennem disse kapitler præsenterer jeg en pædagogisk model, der anvender 
fire forskellige visdomsrum og en række åndelige kernebegreber til at guide dig gennem fire 
forskellige åndelige rejser. Hvert kapitel hjælper dig med at forbinde dig til aspekter som naturen, 
accept af døden, forståelse af lidelse og ansvar for at leve livet. 


Det originale ved bogen ligger i, at den urgamle visdom bliver præsenteret på en måde, der er 
relevant for moderne mennesker. Jeg fokuserer på, hvordan denne visdom kan hjælpe dig med at 
finde dit indre ståsted og opnå en følelse af helhed i en tid, hvor materialisme og rationel tænkning 
ofte dominerer livssynet. Visdommens rum skaber bro mellem fortidens åndelige indsigter og 
nutidens behov for dybere mening og forbindelse. 


En væsentlig del af Visdommens rum er min kritik af det moderne samfunds ensidige fokus på 
rationalitet og materialisme, uden at jeg dermed hverken afviser den vestlige kultur eller 
fornuftens betydning. Jeg argumenterer for, at der er mere brug for denne urgamle visdom end 
nogensinde, da den kan hjælpe med at hele en splittelse i kulturen og navigere gennem livets store 
spørgsmål og udfordringer. Bogen inviterer dig til at glemme frygten for rationalitetens 
begrænsninger og åbne dig for at få en dybere og mere helhedsorienteret forståelse af 
virkeligheden i moderne et liv med teknologi og videnskab. 


Sammenfattende er Visdommens rum en dybdegående og tankevækkende bog, der tilbyder dig 
veje til at gennemgå åndelig opvågnen og transformation ved at genopdage og integrere vestens 
urgamle visdomstraditioner i dit moderne liv. 


Refleksionsspørgsmål: 


1. Hvad håber du at finde ved at læse bogen? 
2. Har en bog nogensinde udfordret dine overbevisninger? Hvordan reagerede du, og hvad 
lærte du? 


DEL II: GUIDE TIL BOGENS FORMÅL 


I denne del af guiden vil jeg forklare bogens formål og målgruppe, samt hvad du kan forvente at få 
ud af at dykke ned i Visdommens rum. Formålet med denne del af guiden er at hjælpe dig med at 
få en dybere forståelse af, hvad det er for en bog, og hvordan den kan berige dit liv og din åndelige 
søgen. 


Målgruppen: Hvem henvender bogen sig til? 


I dette afsnit vil jeg forklare, hvem bogen henvender sig til, og hvad du kan forvente at få ud af den, 
hvis du hører til målgruppen: 


Henvendt til åndeligt søgende mennesker 


| indledningen gør jeg det tydeligt, at jeg har skrevet bogen til åndeligt søgende mennesker, der 
længes efter at finde hjem i tilværelsen og i noget større. Alle mennesker kan bære rundt på en 
sådan åndelig længselinderstinde, men deterikke alle, der kendertilden, forstår den eller ønsker 
at følge den. Målgruppen omfatter først og fremmest dig, hvis du føler dig uopfyldt og søger en 
dybere mening med dit liv, men ikke ønsker at gå troens vej. Visdommens rum er således henvendt 
til dig, hvis du oplever en indre tomhed eller mangel på trods af det moderne livs materielle 
velstand. Bogen giver dig nogle muligheder for at blive mere forbundet til dig selv og noget større 
og finde vej til et mere fyldestgørende liv. Du kan opnå en dybere forståelse af dig selv og din plads 
iverden, hvilket kan give en følelse af mening og forbindelse, der går ud over det materielle. 


Til et særligt publikum 


Bogen omhandler dybe åndelige indsigter og erfaringer, der historisk set altid har været forbeholdt 
en mindre gruppe. Jeg skriver intet sted i Visdommens rum, at denne visdom nogensinde har været 
udbredt blandt almindelige mennesker. Selvom jeg med bogen har gjort visdommen alment 
tilgængelig for åndeligt interesserede læsere, har jeg heller ikke nogen forestilling om, at den 
dybeste åndelige visdom nogensinde bliver alment udbredt. Jeg henvender mig til dig, der mærker 
et nagende savn efter noget andet og mere. Hvis du kan genkende dette, kan bogen give dig håb 
og opmuntring, fordi du kan få positive forandringer og transformationer ud at fordybe dig i den 
visdom, bogen omhandler. 


Ikke tilakademikere, der søger teoretisk viden eller intellektuel forståelse 


Jeg har skrevet bogen til dig, der søger åndelig vækst og indsigt, snarere end til et akademisk 
publikum, der søger teoretisk viden eller intellektuel forståelse. Visdommens rum er ikke ment 
som en lærebog eller fagbog til studerende, undervisere eller forskere. Dybere åndelig søgen og 
længsel er noget personligt, som man ikke kan sætte på pensum i det almene 
uddannelsessystem. For at kunne imødekomme denne søgen fokuserer jeg samtidig på indre 
oplevelser og åndelige erkendelser, som kan være vanskelige at integrere i akademiske 
programmer. 


Refleksionsspørgsmål: 


1. Hvad motiverer dig til at søge efter åndelig visdom? 

2. Kan du mærke en længsel efter at finde hjem i dig selv og tilværelsen, og har du måske 
allerede søgt forgæves andre steder? 

3. Hvordan håber du eventuelt, at denne bog kan hjælpe dig med at finde den dybere mening 
og forbindelse, du søger? 


Ideelle læsere: Hvem egner bogen sig til? 


I dette afsnit forklarer jeg hvilken type person, der vil kunne få mest ud af bogen og sætte pris på 
dens indhold: 


Egnet til den modne, parate og tålmodige læser 


Visdommens rum egner sig bedst til nogle bestemte læsere. Bogen omhandler dyb og kompleks 
åndelig visdom, som kræver en personlig transformation og åndelig rejse at tage til sig fuldt ud. 
Det er ikke alle, der er parate til at tilegne sig en sådan visdom eller er nået et udviklingstrin, hvor 
det er muligt for dem. Hvorvidt du er klar handler ikke om intelligens eller uddannelsesniveau, men 
om du har et åbent sind og en vis modenhed. 


Mange traditioner mener, at visdom bør tilegnes gradvist og i takt med, at du er parat til at modtage 
den. Denne trinvise erkendelse sikrer, at du har det nødvendige fundament til at integrere den 
dybere visdom på en ansvarlig måde. Visdommens rum er derfor mest egnet til dig, hvis du har 
tilstrækkelig tålmodighed til at tage bogens indhold til dig i et passende tempo og arbejde med 
metoderne og fordøje indholdet. 


At tilegne sig den dybeste åndelige visdom kræver, at du går ind i dybere lag af bevidstheden og 
giver slip på tillærte selvbilleder og overbevisninger. Deterenrejseind idet ukendte, som kan virke 
skræmmende og fremkalde uventede sandheder om dig selv og verden. Hvis du skal arbejde med 

bogen, er det vigtigt, at du har udviklet en vis jegstyrke for at have modstandskraft til rejsen, som 
kan føre til større selvforståelse, indre balance og personlig vækst. 


Ikke egnet for alle 


Mennesker er på forskellige niveauer i deres udvikling og bevidsthed, og det kan måske blive 
udfordrende at tilegne dig bogens visdom, hvis du ikke har erfaring med åndelig søgen, med at 
arbejde med dig selv eller med at gå ind i dybe emner. Nogle mennesker er mere åbne og modne 
end andre, og i værste fald er der en risiko for, at du får vanskeligt ved at forstå bogen eller blot 
læser den overfladisk som et hop ned i et mytebassin, snarere end som en guide til dybere indsigt. 
Der kan også opstå indre modstand mod de indsigter og forandringer, som bogen omhandler, især 
hvis de truer din nuværende selvopfattelse eller de strukturer, du er vant til. Denne modstand kan 
manifestere sig som afvisning af bogen eller af den dybe åndelige visdom. 


Visdommens rum er også mindre passende for dig, hvis du primært har en akademisk interesse i 
visdom eller en intellektuel tilgang til læring. Dyb åndelig visdom kræver, at du dykker ned i 
følelser, underbevidste erfaringer og åndelige oplevelser, som kan være udfordrende, hvis du er 
vant til teoretiske diskussioner og intellektuel analyse. En alt for skeptisk og kritisk analytisk 
holdning er en barriere for at kunne tilegne dig dybtgående erfaringer og færdigheder, som i stedet 
kræver tillid og åbenhed. Hvis du fortrinsvis har en stærkt akademisk tankegang, er der risiko for, 
at du underbevidst bliver utryg af at læse Visdommens rum. Dette kan måske føre til, at du enten 
ikke forstår bogen eller kritiserer den, eller begge dele. 


Endelig er bogen heller ikke velegnet for dig, der måske har en meget fast religiøs tro. Visdommens 
rum præsenterer nogle indsigter og perspektiver, som kan gå imod eller udfordre de 
overbevisninger, som især kristne, muslimer og jøder holder sig til. Hvis du er stærkt religiøs, kan 
din tro være en dybt integreret del af din identitet og dine værdier, og bogen kan måske føles som 
en personlig trussel, hvilket kan skabe indre konflikt eller afvisning af bogen. 


Mest velegnet til mennesker med erfaring eller i åndelig opvågnen 


Bogen egner sig især til dig, der har erfaring med at arbejde med dig selv og åndelig søgen og ønsker 
et alternativ til at gå troens vej. Den er allermest velegnet til dig, som enten ønsker, er i gang med 
eller allerede har opnået en åndelig opvågnen. En åndelig opvågnen er en særlig proces, hvor du 
opnår større bevidsthed om dig selv og verden, hvilket hverken har noget med intelligens eller 
uddannelsesniveau at gøre. Kort sagt, egner bogen sig bedst til dig, der søger dybere forståelse og 
er villig tilat gå ud over det konventionelle for at finde indre afklaring og visdom. 


Refleksionsspørgsmål: 


1. Er du åben for at udforske nye perspektiver og gå dybere i din åndelige rejse? 

2. Er du villig til at få udfordret dine grundlæggende overbevisninger for at få en dybere 
forståelse af dig selv og tilværelsen? 

3. Er du parat til at konfrontere dig selv med indre modstand mod at give slip på gamle 
livsopfattelser, væremåder og selvbilleder? 

4. Hvilke fordele ser du ved at modtage dybere visdom trinvis i takt med din egen modenhed 
og forståelse? 


Emne: Hvad handler bogen om? 


I dette afsnit beskriver jeg den form for visdom, der er det centrale tema i Visdommens rum: 


Fokus på dyb åndelig visdom 


Visdommens rum sætter fokus på den visdom, der kan sætte dig i stand til at indfri den dybeste 
længsel efter at finde hjem. Visdom er et mangesidet begreb, og der har været forskellige tilgange 
tilvisdom igennem historien. Min bog handler ikke om alle former for visdom, men om dyb åndelig 
visdom, som indebærer en dybdegående forståelse af dit indre liv og en følelse af at indgå i noget 
større, så du kan se verden som en sammenhængende helhed. Den visdom kan hjælpe dig med 
at forstå dit tilhørsforhold til naturen, meningen med livet og døden, hvordan du finder hjem til dig 
selv og bliver hel, og hvordan du kan leve fuldt ud. 


To åndelige hovedveje 


I kernen af tidlige kulturer og religioner fandtes der forskellige former for indre visdomslære, der 
har været begrænset til særlige mennesker. Historisk set har der groft sagt været to åndelige 
hovedveje i den vestlige kultur: den ene er tilbedelsens og troens vej, mens den anden er 
visdommens vej. Mens almindelige mennesker traditionelt set enten har tilbedt eller troet på 
åndelige magter, har den indre visdomslære især været forbeholdt shamaner, præster, magikere, 
filosoffer, terapeuter og andre særligt indviede. 


Åndelig indvielse 


Den indre visdomslære kræver en særlig indvielse, træning eller indsigt for, at du kan forstå og 
anvende den fuldt ud. Selv om almindelige mennesker måske har haft adgang til en almindelig 
levevisdom, er den dybeste åndelige visdom blevet holdt skjult for uindviede. Dette skyldes, at 
ikke alle mennesker er parate til at modtage den, og de indviede har ønsket at beskytte læren mod 
fejlfortolkning eller angreb. Selv i dag bliver dyb åndelig visdom ofte misforstået og mødt med 
kritik, skepsis eller latterliggørelse, fordi den udfordrer konventionelle sandheder. 

Den indre visdomslære handler ikke blot om tro, men om at gennemgå en transformation og blive 
direkte forbundet til det åndelige i dig selv og verden. En sådan visdomslære omfatter både åndelig 
praksis og dybere forståelse, som vil ændre din opfattelse af tilværelsen. Dyb åndelig visdom 
strider ofte mod almindelige menneskers virkelighedsopfattelse, men den handler om at få direkte 
erfaringer af virkeligheden uden dine sædvanlige filtre. Det er derfor ikke nok med intellektuel 
forståelse; du må være villig til at konfrontere dybtliggende forestillinger, åbne dig for det ukendte 
og favne en helhedsforståelse af livet. En sådan rejse kan være udfordrende, men den fører tilindre 
balance og en dybere forbindelse til dig selv og verden. 


Visdomstraditioner 


Denne visdomslære er blevet overleveret mundtligt og i praksis fra indviet til indviet gennem 
årtusinder via særlige traditioner. I bogen anvender jeg begrebet visdomstradition om disse 
læresystemer. Der findes flere visdomstraditioner, som rummer forskellige former for åndelig 
forståelse og praksis. I bogen tager jeg udgangspunkt i udvalgte aspekter fra fire af de 
visdomstraditioner, der er en del af Vestens åndelige rødder. Selvom disse fire traditioner er 
forskellige, bygger de ikke på teorier og intellektuelle analyser, men på indsigter og erfaringer, 
hvilket skaber flere ligheder imellem dem. 


Refleksionsspørgsmål: 


1. Hvordan tror du, at du kan integrere dyb åndelig visdom i dit daglige liv forat skabe en følelse 
af forbindelse og mening? 

2. Hvordan tror du, at den en gradvis tilegnelse af visdomstraditioner kan hjælpe dig med at 
opnå indre balance og en dybere forbindelse til dig selv og verden? 

3. Er du parat til at få udfordret dine opfattelser af, hvad der er virkeligt? 


Intention: Hvorfor genopdage visdommen? 


I dette afsnit forklarer jeg, hvad der har været min overordnede hensigt med at skrive bogen. 


Historisk baggrund 


Bogen har til formål at bringe urgammel visdom tilbage i lyset, så du kan anvende og værdsætte 
den i nutiden. | dag kender du måske primært til Østens visdom, som, på trods af udviklinger, er 
blevet bevaret i en nogenlunde ubrudt linje siden oldtiden. De senere år er praksisser som yoga, 
meditation og buddhisme blevet populære i Vesten, men du kan overse den vestlige kulturs egne 
dybe åndelige visdomstraditioner, som begyndte at blive undertrykt eller glemt for mellem tusind 
og to et halvt tusinde år siden. Med kristendommens fremkomst blev mange af de gamle 

visdomstraditioner betragtet som hedenske og forfulgt. Oplysningstiden skubbede yderligere til 
marginaliseringen af åndelige og intuitive former for visdom til fordel for rationalisme og 
videnskab. Det er vigtigt at genopdage denne visdom, fordi den kan give dig mulighed for at finde 
dybere mening og retning i livet i en samtid med meningsløshed og krise. 


Forskel på oprindelig og moderne visdom 


I bogen kalder jeg under ét de gamle vestlige visdomstraditioner for 'oprindelig visdom', eftersom 
den er en del af dine kulturelle rødder, som er blevet fortrængt. Mange dele af denne visdom er 
gået tabt eller har kun overlevet ved at blive videreført i lukkede grupper eller hemmelige kredse. 
Den oprindelige visdom spiller ikke desto mindre en betydelig rolle for, hvem du er i dag, idet den 
repræsenterer den vestlige kulturs "skygge" og dermed det, du måske er blevet opdraget og 
socialiseret til at undertrykke og fortrænge. 


I stedet er opfattelsen af visdom blevet overtaget af filosofien og videnskaben, der snarere 
betragter visdom som en personlig egenskab eller en evne til at bruge viden klogt. Visdommens 
rum handler om at genopdage den glemte visdom, som går ud over dine fysiske sanser. Det 
betyder dog ikke, at bogens visdom bygger på en dualisme og betragter ånd og materie som 
adskilte og modsatrettede. Den oprindelige visdom indebærer derimod en forståelse af, at du ved 
at udvikle din bevidsthed kan få direkte erfaringer af tilværelsens åndelige aspekter, der er under 
overfladen og skinner igennem den fysiske verden. 


Det er vigtigt at genopdage denne visdom, fordi du som moderne vestligt menneske kan mangle 
tilstrækkelig indsigt i tilværelsen og derfor kan fare vild og komme ud af balance. Din kultur er 
plaget af miljøproblemer, social intolerance, meningsløshed og psykiske udfordringer, som i høj 
grad skyldes en manglende forståelse af livets dybere sammenhænge. De urgamle 
visdomstraditioner kan hjælpe dig med at finde mening og formål med livet i en kompleks verden 
og få en mere afbalanceret tilværelse. 


Refleksionsspørgsmål: 


1. Hvordan tror du, at genopdagelsen af oprindelig vestlig visdom kan hjælpe dig med at 
finde balance og mening i dit moderne liv? 

2. Hvordan kan den dybere forståelse af livets sammenhænge, som oprindelig visdom 
tilbyder, hjælpe dig med at navigere gennem nutidens komplekse problemer som 
miljøkriser, social intolerance eller psykiske udfordringer? 

3. Hvad tror du, vilvære de mest positive aspekter ved at integrere denne visdom i dit daglige 
liv, og hvordan håber du, det vil ændre din oplevelse af tilværelsen? 

Budskab: Hvilken relevans har visdommen i dag? 


I dette afsnit forklarer jeg, hvad det er for et budskab, jeg vil fremføre i Visdommens rum: 


Hovedbudskab om splittelse og heling 


Bogens hovedbudskab er, at du kan genopdage den oprindelige visdom for at finde dybere 
sammenhæng og retning i den moderne tidsalder. Den vestlige kultur har længe fortrængt de 
åndelige, mørke og irrationelle sider af livet til fordel for et fokus på et lyst, lykkeligt og fornuftigt liv 
i den fysiske verden. Dette har ført tilen dyb åndelig og eksistentiel splittelse i kulturen, som vi hver 
især kan bære rundt på i vores indre. Bogen afviser ikke den vestlige kultur, men giver dig mulighed 
for at forstå og integrere det undertrykte i et moderne liv. 


Jeg påpeger især, at den vestlige kulturs ensidige fokus på materialisme og rationalitet ikke er 
bæredygtigt. Visdommens rum er dog hverken antirationalistisk eller imod videnskab og teknologi. 
Tværtimod understreger jeg, at helingen af den indre splittelse består i at acceptere og rumme 
modsætninger, både som kultur og som individer, da livet både er lys og mørke, fornuft og ufornuft, 
lykke og lidelse. 


Visdommens dybde 


De oprindelige visdomstraditioner er vigtige for dig i dag, fordi de rummer dyb indsigt i de sider af 
tilværelsen, der bliver fortrængt. Ved at genoplive disse traditioner kan du få den bedste kontakt 
til det undertrykte, som ofte er mere eller mindre underbevidst. Erfaringen af naturen, døden, 
lidelsen og livet selv er ligesom erfaringen af det åndelige, mørket og det irrationelle dybt indlejret 
idin bevidsthed, og hvis du fortrænger disse sider af tilværelsen, lever du ikke i overensstemmelse 
med hele dit væsen. Dermed risikerer du at blive fragmenteret indeni, hvilket kan føre til følelser 
af forvirring, uro og indre konflikt. At integrere disse sider i dig handler hverken om at opgive lyset 
og lykken eller om at afvise fornuftens betydning, men om at blive et helt menneske. 


Jeg tager afsæt i fire visdomstraditioner — den shamanistiske, egyptiske, græske og nordiske -fordi 
de giver den bedste adgang til det fortrængte. Der findes flere vestlige visdomstraditioner end 
disse fire, men det vigtige er ikke at give dig en fyldestgørende forståelse for hele den vestlige 
kulturs baggrund. Det vigtige er heller ikke at give dig en detaljeret redegørelse for 
samfundsforholdene i oldtiden, da du måske hverken kan eller vil vende tilbage til at leve som for 
tusinde eller halvtreds tusinde år siden. Du er barn af den moderne tidsalder, og hensigten med 
bogen er udelukkende at integrere det tabte i det 21. århundrede og forny den oprindelige visdom 
for at gøre den relevant for nutiden. 

Visdommens relevans i det 21. århundrede 


Du lever i en tid præget af videnskabelige og teknologiske fremskridt, og det kan måske være svært 
for dig at opleve et fyldestgørende liv, hvis idealet er karriere, forbrug, succes og materielle goder. 
Det kan være relevant for dig at genopdage den oprindelige visdom, fordi den kan give dig kontakt 
til dine rødder, hvilket kan styrke din identitetsfølelse og give dig en dybere forståelse af, hvem du 
er, og hvor du kommer fra. Dine forfædres visdom kan hjælpe dig med at navigere gennem livets 
udfordringer ved at lære dig at integrere modsætninger såsom lys og mørke, fornuft og ufornuft. 
For eksempel kan praksisser som indre rejser, rituel fejring af naturens cyklusser eller refleksion 
over døden give dig dybere indsigter og en følelse af balance. 


På et dybere plan viser bogen, at de oprindelige visdomstraditioner kan give dig forbindelse til dit 
eget og virkelighedens inderste væsen, hvilket kan hjælpe dig med at blive den, du virkelig er, og 
opfylde meningen med livet. Dit inderste væsen har haft forskellige betegnelser i forskellige 
kulturer, og af pædagogiske grunde taler jeg generelt om sjælen eller din sande natur. At blive 
forbundet med din sjæl og noget større kan indfri dine dybeste længsler og give dig en oplevelse af 
at fuldbyrde livet. 


Refleksionsspørgsmål: 


1. Hvordan påvirker kulturens ensidige fokus på rationalitet din egen følelse af balance og 
helhed? 

2. Hvordan tror du, at undertrykkelse af visse sider af dig selv kan føre til indre fragmentering? 

3. Hvilke dele afdig selv har du måske undertrykt, og hvordan kan du begynde at integrere dem 
for at opnå en følelse af helhed? 

4. Er du villig til at udforske og integrere de mere irrationelle og åndelige aspekter af dit liv for 
at opnå en dybere mening og formål? 


Karakter: Hvad er det for en type bog? 


Visdommens rum er en unik bog, og i dette afsnit forklarer jeg, hvad det nærmere bestemt er for 
en type bog: 


Åndelig rejseguide 


Visdommens rum er udformet som en unik åndelig rejseguide, der adskiller sig fra andre bøger på 
markedet. Jeg tager dig med på fire rejser, der udforsker og genopdager forskellige sider af den 
urgamle visdom for at gøre den relevant for et moderne liv. For at kunne gøre det guider jeg dig 
gennem komplekse emner i et lettilgængeligt sprog uden at miste dybden. Målet er at inspirere og 

støtte dig i din egen åndelige rejse. Jeg udfordrer de etablerede normer og overbevisninger for at 
hjælpe dig med at se ind under overfladen og finde en større visdom. 


”Visdommens rum' er ikke en akademisk bog 


Selv om bogen er udgivet på Akademisk Forlag, er den ikke udformet som en akademisk bog, der 
fokuserer på intellektuelle udredninger, analyser og begrebsafklaringer. Akademiske bøger giver 
en kritisk og diskuterende introduktion til forskning og teorier inden for et bestemt fagområde. Min 
bog er derimod en opdagelsesrejse ind i en dyb åndelig visdom, der ikke kan forstås rent 
intellektuelt. 


Mens akademiske værker følger en videnskabelig metode og bygger på teoretiske diskussioner og 
et akademisk noteapparat, er Visdommens rum designet til at give indblik i en åndelig side af 
tilværelsen. Den bygger på åndelige indsigter og inddrager praksisser, eksempler og personlige 
beretninger for at kunne inspirere og hjælpe dig med at relatere til visdomstraditionerne. I 
modsætning til akademiske analyser og historiske studier forsøger jeg at integrere det rationelle 
og det irrationelle og bygge bro mellem fortid og nutid, så den urgamle åndelige visdom kan få 
relevans i et moderne liv med videnskab og teknologi. 


Refleksionsspørgsmål: 
1. Hvordan tror du, at en åndelig rejseguide som ` Visdommens rum" kan udfordre og udvide 
dine nuværende perspektiver på åndelighed og livsvisdom? 
2. Hvordan kan en dybtgående tilgang til åndelig visdom være mere gavnlig for dig end en 
teoretisk og akademisk tilgang? 


Praksis: Hvordan viser bogen vej til erfaring og indsigt? 


Visdommens rum er en visdomsbog, der bygger på åndelig indsigt og erfaring, og i dette afsnit giver 
jeg et indblik i, hvordan bogens mere praksisorienterede afsnit om åndelige veje og metoder kan 
vise vej til, at du selv kan få indsigt: 


Åndelige veje og metoder 


I Visdommens rum tager jeg dig med på en åndelig opdagelsesrejse, der kan åbne dine øjne for en 
glemt forståelse af tilværelsen og udfordre tidens etablerede sandheder. En del af denne visdom 
er meget dybdegående og kan ikke forstås rent intellektuelt, men rækker ud over den almindelige 
menneskelige bevidsthed. For at få direkte erfaringer med de åndelige aspekter af virkeligheden, 

skal du dykke ned i dybere lag af bevidstheden. Dette kræver arbejde med dig selv og udvikling af 
din bevidsthed. 


Bogen præsenterer fire forskellige veje til at finde ind til din sande natur. Disse veje adskiller sig fra 
sjælerejser, selvom det kan være nødvendigt at bruge åndelige metoder til at udvide bevidstheden 
undervejs. I dag har psykedelika fået stor interesse, og selvom jeg enkelte steder viser, hvordan 
sådanne midler kan være en del af en åndelig vej, lægger jeg større vægt på drømme og andre 
lovlige metoder til indre rejser, der bedre kan give varig forandring. 


Hvis du er meget moden, erfaren og bevidst, vil du måske umiddelbart kunne forstå og følge 
bogens veje og metoder. Ellers vil det være en god idé at gøre brug af en egnet vejleder eller 
terapeut undervejs, så du kan få støtte og føle dig tryg og sikker. 


Mål om transformation 


De åndelige veje i bogen har til formål at hjælpe dig med at gennemgå en åndelig transformation. 
Dette er en dyb ændring i dit indre liv og din forståelse af dig selv og verden. Det indebærer ofte et 
skift i bevidsthed, værdier og måder at opfatte livet på, og kan føre til større indre fred, formål og 
forbindelse med noget større end dig selv. 


Inden for visdomstraditionerne er åndelig opvågnen og oplevelsen af åndelig død og genfødsel 
centrale processer i transformationen. Selv om disse begreber ofte skildres symbolsk i myter, er 
de dog ikke blot symbolske processer, hvilket sommetider er en misforståelse blandt folk, der ikke 
selv er vågnet op og mangler åndelig indsigt og bevidsthed. En transformation er hverken en 
metafor, en eksistentiel erkendelsesrejse, en intellektuel indsigt, noget rent subjektivt eller en 
form for overtro eller selvbedrag. For dem, der faktisk har gennemgået åndelig opvågnen, 
genfødsel og død, er der derimod tale om en meget virkelige, konkrete og livsforandrende 
oplevelser. De kan være langvarige processer og vil føles både kropsligt og mentalt som at vågne 
op, dø og blive født igen i vågen og levende tilstand. 


Bogen handler ikke om eksistentiel terapi 


Jeg har blandt andet en baggrund i eksistentiel terapi, hvilket måske kan få enkelte læsere, der 
mangler forståelse for psykoterapi og åndelige praksis, til at misforstå bogens veje og metoder 
som værende eksistentiel terapi. I bogen fortæller jeg dog, at jeg trådte ud af denne 
forståelsesramme for at kunne arbejde med bogens visdom, der heller ikke handler om en 
eksistentiel erkendelsesrejse. Eksistentiel terapi er konventionel samtalebehandling baseret på 
moderne eksistensfilosofi, mens Visdommens rum bygger på urgammel åndelig visdom og sigter 
mod at give åndelig indsigt og skabe forbindelse til noget større end dig selv. 


De oprindelige åndelige veje og metoder fra de urgamle traditioner er i et vist omfang gået tabt, og 
nogle af dem kan være fremmedartede for moderne mennesker. Jeg har derfor rekonstrueret og 

fornyet disse veje, så de er relevante for dig, der længes efter noget andet i et topmoderne 
samfund. 


”Visdommens rum’ er ikke en selvhjælpsbog med redskaber 


Det er vigtigt at bemærke, at Visdommens rum ikke er en selvhjælpsbog. Bogen adskiller sig ved 
at dykke ned i dybere lag af tilværelsen. Mens selvhjælpsbøger typisk giver konkrete redskaber til 
dagligdagen, søger Visdommens rum at forbinde læseren med en transcendent åndelig visdom. 
Den tilbyder vejledning, der fokuserer på indre transformation og personlig vækst gennem dyb 
refleksion og åndelig praksis. 


Brug af redskaber og åndelig praksis repræsenterer da også to forskellige aspekter og niveauer af 
den menneskelige bevidsthed, som ikke udvikler sig ens hos alle. Alle mennesker lærer at bruge 
redskaber ved at imitere andre mennesker, så de kan løse praktiske og håndgribelige opgaver i 
hverdagen. Redskabsbrug repræsenterer da også en basal eller lavere form for bevidsthed, der er 
forbundet med din grundlæggende drift efter at overleve, opretholde dig selv, tilpasse dig og få 
tilfredsstillet dine basale behov. På tilsvarende giver selvhjælpsbøger dig konkrete værktøjer og 
løsninger, der skal gøre digi stand til at løse hverdagens udfordringer, så du kan bedre kan tilpasse 
dig og få en kortvarig tilfredsstillelse. 


Derimod er det ikke alle mennesker, der lærer eller kan lære at bruge dybere åndelig praksis. Den 
vestlige form for åndelig praksis handler om at få forbindelse til noget større inden i os selv og den 
ydre verden, og det lærer du ved at gå gennem kriser, få vejledning fra erfarne åndelige lærere og 
terapeuter, studere visdomstekster, søge direkte indsigt gennem indre rejser, ritualer eller 
meditation og give slip på det forældede og tillærte ved at forholde sig bevidst til dig selv og sit liv. 
Formålet er ikke at du skal kunne løse opgaver og problemer for at blive tilfredsstillet, men at du 
vågner op fra blot at være bundet af selvopretholdelse og tilpasning for at blive i stand til at se 
tilværelsen i et større perspektiv end hverdagens nytte. Åndelig praksis indebærer, at du tilegner 
dig en udvidet — en højere og dybere — form for bevidsthed, og det udspringer ikke at behov men af 
en dyb længsel efter at finde mening med selve livet og blive forbundet til noget større. I stedet for 
at give dig praktiske redskaber og løsninger, bliver du guidet mod en indre rejse, der kan give dig 
direkte erfaringer af at være forbundet til universet, det guddommelige eller et formål med at være 
til og føre til en dybere forståelse af dig selv og din plads i universet. 


Hvis du søger konkrete værktøjer ogråd, kan Visdommens rum af samme grund føles udfordrende, 
og så er du måske ikke parat til at søge dyb visdom og kan have vanskeligheder med at få udbytte 
af bogen. De åndelige veje og metoder i bogen kræver en vis modenhed, erfaring og åbenhed for 
åndelig udvikling og er for dig, som er parat til at kigge indad og opdage nye perspektiver. 

Bogens veje kræver jegstyrke og er ikke egnede for psykisk sårbare 


Bogen adskiller sig også fra selvhjælpsbøger, fordi de åndelige veje kræver, at du går ned i nogle 
dybe lag af psyken og ser underbevidste sider af dig selv og livet i øjnene. Det er derfor vigtigt at 
bemærke, at bogens praktiske afsnit kræver en vis jegstyrke. Jeg vil ikke anbefale dig at arbejde 
med de åndelige veje og metoder, der er anvist i bogen, hvis du er psykisk sårbar eller uerfaren 
med at arbejde med dig selv og åndelig søgen. 


Refleksionsspørgsmål: 

1. Hvordan tror du, at åndelige veje og metoder kan hjælpe dig med at udforske og forstå de 
dybere lag af din egen bevidsthed? 

2. Hvilke fordele ser du ved at anvende åndelige metoder frem for mere konventionelle 
tilgange som eksistentiel terapi eller selvhjælpsbøger til at opnå indre transformation? 

3. Hvilke udfordringer kan du forudse ved at dykke ned i dybere lag og konfrontere 
underbevidste sider af dig selv, og hvordan kan du forberede dig på at håndtere disse 
udfordringer? 


Tilgang: Hvad er bogens perspektiv og grundlag? 


Visdommens rum er en original bog, og i dette afsnit forklarer jeg, hvad der er mit overordnede 
perspektiv på visdom, og hvordan jeg formidler disse indsigter: 


Åndelig filosofi 


Visdommens rum repræsenterer en tilgang, der bedst kan betegnes som en form for åndelig 
filosofi og psykologi. Hvor akademisk fagfilosofi har til formål at afklare begreber og teorier 
gennem logisk analyse og argumentation, søger min bog at fremme dybdegående åndelig 
opdagelse, indsigt og forandring, som ikke kan opnås gennem intellektuelle diskussioner eller 
begrebsafklaringer. Min tilgang beskæftiger sig ikke med idéer og begreber på et analytisk og 
teoretisk niveau, men handler om at opnå personlig transformation og en dybere forståelse af 
eksistensen gennem indsigter, direkte erfaringer og indre rejser. 


Jeg udfordrer da også den ensidigt materialistiske og rationalistiske verdensanskuelse, som 
reducerer menneskets erfaringsverden til det fysiske og målbare. I stedet søger jeg at integrere 
nogle dybere lag af eksistensen og inviterer dig til at se ud over det konventionelle og opdage en 
større sandhed. Denne form for filosofi handler om at opnå en dybere forståelse af din egen 
eksistens og forbindelsen til det større kosmos. Visdommens rum bygger derfor i høj grad på mine 
egne personlige erfaringer og min egen åndelige rejse, og jeg har ikke blot læst migtil mine åndelige 
indsigter. Min bog trækker dog på en grundig udforskning af myter og andre kilder, og Visdommens 

rum er blandt andet inspireret af jungiansk psykologi, traditionalisme, Heideggers værenshistorie 
og åndelige filosoffer såsom Peter Kingsley, Jeremy Naydler og Muata Ashby. 


Revisionisme 


Samlet set arbejder Visdommens rum på at genskabe en dybere forbindelse til Vestens åndelige 
rødder, og dermed bidrager jeg til en revision af den vestlige selvfortælling. De glemte og 
undertrykte visdomstraditioner bliver ofte overset i den konventionelle fortælling om den vestlige 
civilisation, og dermed har Vesten mistet værdifulde indsigter om menneskets eksistens og 
åndelige muligheder. 


Jeg udfordrer fortællingen om, at vores civilisation er højdepunktet af en fremadskridende 
udvikling, og at moderne vestlige mennesker er klogere end deres forgængere. For at kunne gøre 
det trækker jeg ikke på den mest konventionelle litteratur inden for historie, religionsvidenskab, 
egyptologi, klassiske studier og filosofi, som i stort omfang bygger på kulturens fortrængning. Det 
betyder ikke, at der ikke er kilder til bogen, og bag i bogen har jeg lavet en længere liste over den 
anvendte litteratur. Ved at genopdage og genoplive de marginaliserede visdomstraditioner 
bidrager jeg til, at du kan få en rigere forståelse af dig selv som en del af den vestlige kultur, hvilket 
er afgørende i en tid med eksistentiel og åndelig krise. 


”Visdommens rum’ er ikke New Age 


Visdommens rum er en original bog, der fokuserer på dybere erfaring og transformation. Læsere 
som mangler modenhed og åndelig indsigt kan måske fejlagtigt forveksle den med New Age. I 
bogens indledning distancerer jeg mig dog tydeligt fra denne bevægelse ved at fastslå, at svaret 
på tidens meningskrise ikke er at søge en ny spiritualitet eller importere spiritualitet fra Østen. 


New Age var en spirituel bevægelse fra det 20. århundrede, der var karakteriseret ved en 
optimistisk tro på en ny tidsalder med lys, lykke og kærlighed. Bevægelsen byggede på ideen om, 
at al religion i kernen havde det samme budskab, og derfor søgte New Age at skabe en syntese af 
østlig og vestlig religion for at fremme en mere holistisk spiritualitet. Baggrunden var en astrologisk 
forestilling om, at menneskeheden var på vej ind i vandmandens tidsalder, hvor alle ville blive 
forenet i fred, og den inddrog moderne praksisser som astrologi, tarotkort og krystalhealing. 


Selvom denne tankegang har inspireret mange mennesker, har jeg et andet og helt modsatrettet 
budskab. Ifølge min bog kan du kun opretholde et ensidigt fokus på lys, lykke og kærlighed, hvis 
du flygter fra livets realiteter og undertrykker de andre sider af tilværelsen, hvilket kan få dig til at 
miste fodfæstet. Løsningen på kulturens splittelse er ikke at orientere dig mod en utopisk drøm i 
fremtiden, men at forsøge at integrere det, der er blevet fortrængt gennem årtusinder og dermed 
vende dig mod at genoplive det tabte fra dine egne forfædres traditioner. Til det formål 
introducerer jeg nogle åndelige veje og metoder, som har dybe rødder i urgamle vestlige kulturer, 
men som jeg moderniserer for, at du kan opnå ægte transformation og indsigt i dag. 

Du kan ikke genfinde det tabte i dig selv og din egen kultur ved at vende dig mod Østens 
visdomstraditioner, der på flere måder er meget forskellige fra dine egne kulturelle rødder. Mens 
østlig spiritualitet handler om at overvinde egoet ved at trække sig fra den materielle verden, 
handler de vestlige visdomstraditioner snarere om at gå igennem kriser for at blive forbundet til 
naturens cyklusser og finde indre styrke til at leve et liv i verden. Du kan muligvis få svært ved at 
finde din sjælved at følge østlig spiritualitet, og eftersom du i kraft af din kultur og arv har en anden 
bevidsthed end folk fra Østen, kan det i værste fald i stedet give dig oplevelsen af at gå i opløsning 
eller udvikle et forstørret spirituelt ego. 


Min bog tager afsæt i fire vestlige visdomstraditioner, og glemslen af dem kan ses som et udtryk 
for, at den vestlige kultur er blevet splittet fra dybe åndelige indsigter. Der er afgørende forskelle 
på disse fire visdomstraditioner, som ikke bare er forskellige veje til det samme. Selvom jeg af 
pædagogiske grunde har bygget kapitlerne ens op og har valgt at bruge et gennemgående begreb 
om sjælen, har opfattelsen af menneskets sande natur ikke den samme betydning på tværs af 
traditionerne. 


Myter og symboler 


Visdommens rum handler ikke først og fremmest om at give digen historisk forståelse for, hvordan 
mennesker tænkte og levede før i tiden. Bogen fokuserer derimod på at genopdage og modernisere 
den glemte visdom, for at du kan anvende den i det 21. århundrede. Hvor du i dag kan være vant til 
at formulere viden med rationelle begreber og argumenter, tager jeg udgangspunkt i, at den dybe 
åndelige visdom ofte er blevet formidlet gennem myter og symboler. En vigtig del af bogen består 
derfor af fortolkninger af visdommen og ritualerne i urgamle myter, som jeg forbinder med 
moderne livserfaringer for at gøre dem anvendelige for dig i dag. 


Hvis man mangler åndelig indsigt og erfaring, kan man fejlagtigt tro, at symbolsk forståelse af 
gamle myter er en rent moderne opfindelse, og at fortidens mennesker var meget mere primitive. 
Mens almindelige mennesker ganske vist har forstået myterne bogstaveligt som en del af deres 
religiøse tro eller tilbedelse af højere magter, har udøverne af den indre visdomslære altid forstået 
myterne symbolsk. Dette har været for at holde visdommen hemmelig og sikre, at den kun blev 
delt med dem, der var klar til at forstå og bruge den ansvarligt. Myter og symboler kan selv i dag 
skjule den dybe åndelige visdom for dem, der ikke er modne og bevidste nok til at læse mellem 
linjerne, mens de afslører dybe indsigter for dem, der har den nødvendige forståelse. 


Myter og symboler kan overleveres mundtligt og bære lag af betydning, som går ud over, hvad der 
kan udtrykkes med ord. Billeder og fortællinger taler til det underbevidste og kan fremkalde 
indsigter, der ikke så let kan udtrykkes rationelt. Ligesom du drømmer i billeder og fortællinger, 
kan myter og symboler bruges til at formidle indsigter i de åndelige sider af virkeligheden, der ikke 
kan forklares med videnskab og filosofi. Det betyder ikke, at der blot er tale om symbolske 
processer, men at de åndelige dimensioner er vanskelige at formidle bogstaveligt. Myter og 
symboler er ikke blot historier, men kraftfulde midler, som taler direkte til underbevidstheden og 
kan åbne op for en dybere forståelse af åndelige sandheder, der ikke kan udtrykkes rationelt. 

Refleksionsspørgsmål: 


1. Er du parat til at få udfordret den konventionelle fortælling om den vestlige kulturs historie 
og udvikling, som du har lært i skolen, på gymnasiet eller på universitetet? 

2. Hvordan mener du, at den vestlige kultur kan miste værdifulde åndelige indsigter ved at 
opretholde fortællingen om, at den repræsenterer højdepunktet af udviklingen? 

3. Hvordan kan en dybere forbindelse til Vestens åndelige rødder påvirke din personlige 
identitet og dit syn på den moderne verden? 

4. Er du parat tilat acceptere, at bogen ikke blot handler om lys, lykke og kærlighed, men også 
om at konfrontere og integrere livets mørkere sider? 

5. Hvad tror du, det vil betyde for din tilgang til bogen, at den adskiller sig fra New Age ved at 
kræve en dybere indsigt i dine egne kulturelle rødder og en konfrontation med det, der er 
blevet fortrængt gennem historien? 

6. Hvordan kan arbejdet med myter og symboler udfordre dit syn på, hvad der er virkeligt, og 
åbne op for nye perspektiver? 

7. Hvordan tror du, at udforskningen af myter og symboler kan hjælpe dig med at finde en 
dybere mening i tilværelsen? 

DEL IIl: GUIDE TIL KAPITLERNE 


| denne del af guide vil jeg gennemgå hvert kapitel i Visdommens rum. Formålet er at hjælpe dig 
med at få en dybere forståelse af de centrale temaer og praktiske veje, der præsenteres i hvert 
kapitel. Ved at følge denne guide kan du bedre navigere gennem bogens komplekse indhold og få 
udbytte af de åndelige indsigter. 


Visdommens rum er skrevet sådan, at du kan læse kapitlerne uafhængigt af hinanden. De enkelte 
kapitler hænger ikke indbyrdes sammen, og du kan vælge blot at læse et enkelt kapitel. Hvert 
kapitel anviser veje og metoder, så du kan få oplevelsen af at finde hjem, og du behøver derfor ikke 
at arbejde med alle de åndelige veje og metoder. Hvis du ønsker et mere overordnet indblik i den 
oprindelige visdom, kan du dog vælge at læse hele bogen. Samlet set giver bogen et billede af 
nogle af dine åndelige rødder, som ofte bliver glemt i fortællingen om den vestlige kulturs 
udvikling. 


Struktur: Hvordan er kapitlerne opbygget? 


Af pædagogiske grunde har kapitlerne i Visdommens rum en ensartet struktur. Dette gør det 
nemmere for dig at navigere og bestemme, hvor dybt du vil dykke ned i emnet. Hvert kapitel er 
opdelt i følgende delafsnit: 


I. Åndelig oplevelse 
Den dybe åndelige visdom bygger på åndelige indsigter og erfaringer. Hvert kapitel indledes 
med en beretning om en af mine egne åndelige oplevelser. Disse oplevelser har været en 
del af min åndelige rejse og er forbundet med den visdom, der skildres i kapitlet. 

Ii. = Den glemte visdom 
Jeg bruger mine egne åndelige oplevelser som en indgang til at forklare, hvordan den 
moderne vestlige kultur har glemt sine egne åndelige rødder. Derfor udfordrer jeg den 
vestlige selvfortælling og viser, at tidens dominerende tankegang bygger på fortrængning 
og undertrykkelse. 


Ill. Oprindelige visdomstraditioner 


Hvert kapitels fortælling om glemsel leder til et indblik i en oprindelig visdomstradition — 
shamanistisk, egyptisk, græsk og nordisk. Visdommens rum fokuserer ikke på kultur- og 
samfundsforhold i oldtiden, men på den åndelige visdom, der er blevet fortrængt og har 
betydning for dig som moderne menneske. Jeg har udvalgt bestemte aspekter af disse 
traditioner, som er særligt relevante i dag: Naturen, døden, helingen og livet. Forståelsen 

IV. 


VI. 


VII. 


og integreringen af disse aspekter af tilværelsen kan hele den indre splittelse, du kan være 
opdraget og socialiseret til. 


Åndelige veje 


Disse afsnit går dybere ind i den åndelige visdom og er for dig, der virkelig er interesseret i 
at blive forbundet til dig selv og noget større og finde mening og formål. De fire forskellige 
åndelige veje kan ikke forstås rent intellektuelt, og denne del af bogen kræver tålmodighed 
og langsom fordøjelse. Nogle af de åndelige veje kan tage flere år at følge, og det anbefales 
at bruge en notesbog og måske en vejleder eller terapeut som støtte. 


Åndelige metoder 


De fire åndelige veje benytter forskellige metoder til at arbejde med udvidet bevidsthed, 
som gennemgås i separate afsnit. Disse metoder kræver tålmodighed og træning, men kan 
give direkte erfaringer af den åndelige side af virkeligheden, som rækker ud over de fysiske 
sanser. 


Visdommens rum 


For at du kan få en endnu dybere forståelse af den åndelige visdom introducerer jeg de 
visdomsrum, som har givet navn til bogen: Hulen, templet, drømmen og træet. Disse rum 
kan åbne for en indre side af virkeligheden, som du ikke har adgang til gennem en almindelig 
bevidsthed. 


Den indre verden 


De afsluttende afsnit tager dig med på en opdagelsesrejse ind i den indre virkelighed, som 
de fire visdomsrum kan åbne for: Mørket, lyset, harmonien og tiden. Denne rejse handler 
om at give dig en dybere forståelse af den del af virkeligheden, som du måske har lært at 
lukke af for. 


Forord og indledning 


Forord: Vejen til Lejre (s. 9-12) 


Forordet er en generel introduktion til min motivation for at skrive bogen. Jeg indleder forordet med 
beretningen om et besøg i Lejre, hvor jeg oplevede at den fysiske og åndelige side af virkeligheden 
var til stede samtidig. Derefter fortæller jeg om, hvordan jeg på et tidligere tidspunkt i mit liv var 
begyndt at arbejde med indre rejser og fik nogle oplevelser, der ikke kunne forklares med den 
filosofi og videnskab, jeg kendte. På en af mine rejser lærte jeg, at jeg har en opgave i livet med at 
give traditionel visdom videre til de rette mennesker, som en gartner i en have der passer og plejer 
de få frø, som skal spire og vokse til planter. Derfor besluttede jeg mig for at ”gå ud af skolen” og 
forlade den akademiske verden, så jeg kunne arbejde med den visdom, bogen handler om. Jeg var 

for en periode nødt til at give slip på meget af det, jeg havde lært gennem mine uddannelser i 
idéhistorie, filosofi, sundhedsvidenskab, psykologi, psykoterapi og eksistentiel terapi, for at jeg 
kunne tage den visdom til mig, som shamaner, præstinder, oprindelige filosoffer og andre før mig 
har praktiseret. 


Indledning: Tilbage til rødderne (s. 13-24) 


I indledningen uddyber jeg, at bogen henvender sig til åndeligt søgende mennesker, der har en 
længsel efter at finde hjem og ønsker en anden vej end troens vej. Dette er de frø, jeg tale om i 
forordet, der er klar til at spire og vokse, og i bogen fører jeg dem ind i en oprindelig visdom, som 
adskiller sig fra det, vi i dag er vant til at forstå som visdom. Hvis du er et af disse frø, tager jeg dig 
med på en rejse til de af dine åndelige rødder, som bliver overset i de fortællinger om din kulturs 
udvikling, du har lært i skolen. Den videnskabelige og teknologiske tidsalder har mistet indsigten i 
livets dybere sammenhænge, men den glemte visdom kan vise dig vej til dybere mening og formål. 
Det handler ikke om at afvise videnskab og teknologi, og det handler heller ikke om at vende tilbage 
til at leve som dengang eller få en nøjagtig forståelse for, hvordan dine forfædre indrettede deres 
kultur. Det handler om at åbne dig for noget fortrængt og blive et mere helt menneske i en moderne 
dagligdag, der ellers i høj grad har glemt forbindelsen til naturen, indsigten i livets og dødens 
mening, forståelsen af lidelsens mening og evnen til at leve fuldt. 


Selv om de oprindelige visdomstraditioner er forskellige, er de fælles om at anvise nogle veje og 
metoder til, at du kan finde en til en form for sjæl eller sand natur, så du kan blive den, du virkelig 
er og blive forbundet til noget større: Dette svarer til, at frøskallen brister, for at frøet kan begynde 
at vokse til et fuldvoksent træ. De fire visdomstraditioner bygger på en forståelse af, at der er en 
indre åndelig virkelighed, som ikke er adskilt fra den ydre fysiske verden, og denne forståelse er 
blevet fortrængt af fornuftsfilosofien, kirken og videnskaben, så du selv og din kultur kan bære 
rundt på en indre splittelse. Visdommens rum handler om at hele denne splittelse, sådan at du 
både kan leve et liv med dyb åndelig visdom og moderne teknologi. 


Refleksionsspørgsmål: 

1. Hvordan kan du som moderne menneske trække på visdom fra dine glemte åndelige rødder 
til at opnå et mere fyldestgørende liv? 

2. Hvordan kan de oprindelige visdomstraditioner hjælpe dig med at skabe mening og formål 
ien ofte hektisk og kompleks verden? 

3. Hvordan kan du integrere elementer fra shamanistisk, egyptisk, græsk og nordisk visdom i 
dit daglige liv uden at miste din moderne identitet? 

4. Hvordan påvirker forbindelsen mellem mennesker og naturen dit velbefindende, og 
hvordan kan du styrke denne forbindelse? 

5. På hvilken måde kan den åndelige tilgang i disse traditioner hjælpe dig med at forstå og 
omfavne din tilværelse bedre? 

Kapitel 1: Hulen 


Målgruppe: Bogens første kapitel er henvendt til dig, hvis du føler dig afskåret fra naturen i dit 
moderne liv og savner en dybere forbindelse til din egen natur og til naturen omkring dig: 


I-II. Bjørnens kraft og hulemaleriernes mysterium (s. 25-31) 


Kapitlet begynder med en af mine egne indre rejser til en hule, hvor jeg får bjørnens kraft og maler 
bjørnen på hulens væg. Kapitlet tager således udgangspunkt i hulemalerierne, som ifølge 
konventionel religionsvidenskab og historie blot er kunst lavet af primitive mennesker i fortiden. 
Jeg viser, hvordan disse hulemalerier snarere var en del af en urgammel visdomspraksis, som i 
moderne tid kaldes shamanisme. Denne forståelse bakkes op af flere forskere som antropologen 
Michael Harner og arkæologerne Marion Dowd, Robert Hensey, Jean Clottes og David Lewis-Williams, 
der alle står på min litteraturliste. Formålet med beskrivelsen af min egen indre rejse til hulen og 
den fortrængte betydning af hulemalerierne er at bygge op til en bredere forståelse af, hvad det vil 
sige at genopdage oprindelig naturvisdom i et moderne liv. 


Il. Den shamanistiske visdomstradition (s. 31-35) 


Shamanisme ikke er en entydig tradition, men et fælles træk i mange forskellige kulturer. Det 
moderne begreb shamanisme er således en samlebetegnelse for en lang række forskellige 
åndelige og ceremonielle praksisser, som har eksisteret i mindst halvtreds tusinde år. De første 
moderne mennesker udvandrede fra Afrika længe før de tidligst kendte shamanistiske aktiviteter, 
men shamanismen har været praktiseret over hele verden. Enkelte akademikere forestiller sig 
fejlagtigt, at shamanistiske praksisser slet ikke har været udbredte i Afrika og derfor ikke kan 
forstås som en oprindelig og almenmenneskelig naturvisdom. Der findes imidlertid adskillige 
forhistoriske hulemalerier i Sahara-ørkenen, Namibia, Zimbabwe, Botswana og Sydafrika, og flere 
af dem afbilder figurer, som kan tolkes som shamaner. Desuden indgår der stadig elementer fra 
shamanisme i flere traditionelle afrikanske kulturer. 


Jeg skriver intet sted i bogen, at al shamanisme har været eller bliver praktiseret i huler. 
Shamanisme er en kompleks og mangesidet åndelig tradition, der omfatter mange forskellige 
typer af ritualer og praksisser, som oprindeligt hovedsageligt blev udøvet af shamaner, 
åndemanere, medicinmænd og lignende. I min bog har jeg kun valgt at fokusere på nogle få almene 
aspekter af shamanismen, der kan være særligt relevante for dig ati dag, selv om du ikke er blevet 
udvalgt af din ”stamme” til at skulle være shaman. I Visdommens rum lægger jeg især vægt på, at 
shamanismen og den beslægtede animisme, har et endnu mere centralt fokus på naturen end 
andre visdomstraditioner. Shamanismen er dybt forankret i naturen og ser naturen som en kilde 
til åndelig kraft og visdom, hvilket er blevet glemt og fortrængt i den vestlige kultur gennem 
kristendommens fremkomst og videnskabens fremmarch. 

De fleste steder er den oprindelige shamanisme forsvundet, men i dag er der stor interesse for at 
genoplive og forny de urgamle metoder blandt mange moderne mennesker, som om ikke er 
egentlige shamaner. Shamanisme og den beslægtede animisme er menneskehedens ældste 
kendte form for åndelig visdom, og den er vigtig, fordi den kan gøre dig mere forbundet med 
naturen og forbedre din trivsel og balance. 


IV-V. Den shamanistiske naturvisdom som åndelig vej og den shamanistiske metode (s. 35-53) 


Hvis du er interesseret i at følge denne vej, kan genopdagelsen af den gamle naturvisdom give dig 
mere balance og livskraft i hverdagen. Her er brugen af den såkaldte shamanistiske metode 
relevant og kan give dig forbindelse til din åndelige kraft og indre natur. Bogens metode er en 
moderne tilgang, der er inspireret af traditionel shamanisme og foregår som indre rejser i 
bevidstheden. 


VI-VII. Hulen som fødested og mørkets visdom (s. 53-71) 


Kapitlet viser derefter, hvordan hulen er et arketypisk visdomsrum, som også har været benyttet i 
mange andre filosofiske og åndelige traditioner over hele verden. Dener adskilt fra det almindelige 
hverdagsliv og kan fungere som et særligt rum for fødsel og skabelse. Hulen er meget mere end 
blot de underjordiske huler, som naturmennesker og mange andre har opsøgt. Den er også etindre 
rum, som vi kan bruge i meditation og indre rejser, fordi det at lukke af for indtryk fra verden kan 
åbne vores indre blik. 


Det særlige ved hulen er, at den er et rum for mørket, som vi i moderne vestlig kultur ofte 
bekæmper. Dermed har vi mistet forbindelsen til indsigt, at alting opstår og forgår i mørket, hvilket 
er vigtigt for, at vi kan trives. Som efteråret og vinteren, hvor alting forfalder og går i dvale, hvilket 
er afgørende for, at naturen kan forny sig i cyklusser og dermed for at livet kan fortsætte. 


Refleksionsspørgsmål 


1. Hvordan oplever du din egen forbindelse med naturen i øjeblikket? Længes du efter at blive 
mere forbundet til naturen? 

2. Oplever du, atden moderne teknologi og livsstil har bidraget til en større afstand til naturen? 
Har bogen ændret noget ved din opfattelse af naturen og dens betydning? 

3. Hvilke principper inden for den shamanistiske visdomstradition finder du mest 
fascinerende eller relevante? Tror du, at shamanistisk visdom kan integreres idin moderne 
hverdag? 

4. Har du haft oplevelser, hvor du følte, at naturen havde en form for åndelig eller helende 
tilstedeværelse? Hvordan tror du, at en stærk forbindelse til naturen kan påvirke din 
livskvalitet? 

5. Oplever du, at du har en stærk forbindelse til en bestemt dyreart på en dyb måde? Har du 
haft drømme, visioner eller meditationer, hvor det dyr dukker uventet op? 


Kapitel 2: Templet 


Målgruppe: Bogens andet kapitel er relevant for dig, hvis du er bange for døden eller føler en 
åndelig tomhed eller mangel på forbindelse til noget større, og du længes efter at få en dybere 
forståelse for meningen med livet og døden: 


I-II. Faraoens død og pyramidens hemmelighed (73-78) 


Kapitlet begynder med en af mine egne indre rejser i et moderne tempel, hvor jeg oplever at 
gennemgå en død i levende live og møde et indre lys, som ikke kan ses med de fysiske øjne. Denne 
oplevelse fungerer som en indgang til at udforske pyramiderne, der ifølge den konventionelle 
historie, egyptologi og religionsvidenskab blev bygget som gravsteder for faraoerne. Jeg viser 
imidlertid, hvordan pyramiderne i en afgrænset periode også blev anvendt som indvielsestempler. 
Denne brug af pyramiderne og andre lignende templer var ikke for almindelige mennesker, men 
blev holdt hemmelig og var forbeholdt en lille gruppe. Flere ukonventionelle forskere, filosoffer og 
esoteriske traditioner mener således, at præster og andre særligt indviede gennemgik ceremonier 
inde i pyramiderne for at opnå åndelig indsigt og forberedelse til deres roller isamfundet. Kilderne 
til denne opfattelse omfatter blandt andre filosofferne Jeremy Naydler og Muata Ashby, 
egyptologen R.A. Schwaller de Lubicz samt den alternative forsker Freddy Silva. 


Ill. Den egyptiske visdomstradition (s. 78-82) 


Mens den egyptiske religion var for hele befolkningen, rummede den i sin kerne en indre 
visdomslære, der kun var for de få og benyttede sig af symbolske snarere end bogstavelige 
forståelser af myterne. Den egyptiske visdomstradition var ganske mangfoldig og omfattede en 
bred vifte af visdomsområder, kulturelle udtryk og åndelige praksisser. I bogen fokuserer jeg kun 
på et enkelt aspekt af den egyptiske visdomstradition, hvis betydning er blevet undertrykt og glemt 
i den vestlige kultur, men har overlevet i lukkede kredse. Ligesom den egyptiske religion var en 
udpræget dødsreligion med et stærkt fokus på efterlivet og dødsritualer, rummer den egyptiske 
visdomstradition en udpræget dødsvisdom, som er blevet glemti den vestlige kultursammen med 
fortrængningen af døden. Denne dødsvisdom kan have betydning for dig i dag, fordi den bygger på 
en indsigt i, at døden ikke blot er en afslutning, men en del af livet og naturens cyklus og en porttil 
noget andet. Døden er den store læremester, fordi den kan lære dig at give slip på din frygt og dine 
tillærte beskyttelsesstrategier, så du kan finde trøst og få et mere fyldestgørende og levende liv. 

IV-V. Den egyptiske dødsvisdom som åndelig vej og alkymien som metode (s. 82-101) 


Den indre visdomslære forstår de egyptiske myter som vejledninger tilindvielser, der bygger på en 
symbolsk forståelse af, at de forskellige guder er udtryk for den samme bevidsthed. Denne 
bevidsthed kaldes ”neter”, og da ordets rod ntr både kan betyde ”guddom” og ”skjult”, kan den 
forstås som ”den skjulte guddom” eller det indre lys, der er skjult for dit fysiske øje, men skinner 
igennem alting. Hvis du er interesseret i at gå dybere, kan du følge en åndelig vej, som bygger på 
myten om guden Osiris og viser ind til de indre lys, jeg oplevede i begyndelsen af kapitlet. Denne 
vej indebærer, at du må gå igennem en åndelig død to gange, hvilket ikke bare er metaforisk eller 
symbolsk, men opleves som at dø i levende live fra dit gamle selv. På den måde kan du overvinde 
frygten for døden og finde ind til at blive den, du virkelig er, og opdage dit formål som en del af 
noget større. Det kan give en dyb følelse af at opfylde livet. 


Metoden i dette kapitel er ikke blot en metode til at lave indre rejser i udvidet bevidsthedstilstand, 
men en indvielsesmetode der trinvist kan føre dig gennem en transformation. Alkymiens 
principper stammer fra Egypten, men jeg præsenterer en moderne udgave for dig, som skaber bro 
mellem den egyptiske visdom, middelalderens alkymi samt moderne livserfaringer og 
dybdepsykologisk forståelse. Jeg har selv gået igennem denne transformation, som handler om at 
skrælle det tillærte af for at finde ind til kernen og finde lyset inde i mørket. 


VI-VII. Templet som samlingsrum og lysets visdom (s. 101-114) 


Til disse indvielser anvendte de egyptiske præster nogle af templerne, der blev kaldt ’sema’ eller 
”smai” for ”samling”. Et sådant tempel er således et sted, man samler de åndelige kræfter, og 
ifølge ordets latinske betydning er dette et afgrænset sted, som er adskilt fra hverdagslivet. Der 
har været templer siden kulturens begyndelse, og de har haft til formål at give håb, mening og 
forbundethed til noget større. 


Flere af de tidlige egyptiske templer havde både et ydre, der blev anvendt til almindelige 
menneskers tilbedelse af guder, og et indre som var beregnet på indvielse af præster og andre 
åndeligt udvalgte. Flere af de tidlige pyramider blev blandt andet også anvendt til dette formål, og 
de havde et indre, som bestod af komplekse systemer af kamre og passager til 
indvielsesceremonier. Disse ceremonier kunne inkluderede rejser gennem mørke og snævre 
passager og ophold i kamre, som var en delen del af en åndelig transformation og opvågnen. 


Ifølge flere åndelige filosoffer og mere alternative forskere var pyramiderne ”huse for lyset”, fordi 
formålet var at skabe forbindelse til det indre lys. Du lever i en kultur, som i høj grad har glemt 
forståelsen af dette indre lys, eftersom den åndelige virkelighed er blevet fortrængt gennem 
årtusinder til fordel for et fokus på fornuftens lys og detydre fysiske lys. Erfaringen af det indre lys 
kan give dig oplevelsen af, at du er en del af en større sammenhæng og har en opgave at udføre 
her i livet for at bidrage til harmonien i alting. 

Refleksionsspørgsmål: 


1. Hvordan forholder du dig normalt til tanken om døden? Tror du, at en større bevidsthed om 
døden kan påvirke din nuværende tilgang til livet? Længes du efter at have en mening med 
døden og livet? 

2. Har dit syn på døden ændret sig efter læsningen af bogen, og kan du identificere elementer 
iden egyptiske visdomstradition, der har påvirket din forståelse af døden? 

3. Kan den egyptiske visdomstradition have relevans for moderne mennesker og deres forhold 
til døden? 

4. Har bogen påvirket din opfattelse af meningen med eksistensen og livet som helhed? 

5. Er der øjeblikke i dit liv, hvor du har oplevet en længsel efter at finde hjem til dig selv eller 
blive den, du virkelig er? 

6. Hvordan kan du anvende lysets visdom — visdommen om at det indre lys findes i mørket — 
som en guide i dit forhold til tilværelsen? 


Kapitel 3: Drømmen 


Målgruppe: Bogens tredje kapitel er henvendt til dig, hvis du føler dig uforløst og splittet inden i 
eller ikke kan forstå meningen med, at dit liv måske er svært, men længes efter at blive et helt 
menneske og finde dit formål som en del af noget større end dig selv: 


I. Filosoffens opvågnen og fornuftens søvn (s. 115-126) 


Jeg indleder dette kapitel med at berette om en række af mine natlige drømme, der repræsenter 
en rejse, hvor jeg har ændret mine livsdrømme og fundet ind til mit sande formål. Dette giver mig 
adgang til at fortælle om, hvordan den vestlige kultur igennem to et halvt tusinde år gradvist har 
fortrængt betydningen af nattens drømme til fordel for at skabe et mere fornuftigt liv i den 
materielle verden. På den måde bygger den vestlige tankegang dog på en vågen drøm, som handler 
om at komme ud af mørket og ind i lyset ved fornuftens hjælp, og den drøm bliver blandt andet 
formuleret i Platons hulelignelse. Selv om arven fra den athenske filosofi har været vigtig for at 
skabe et moderne samfund med videnskab og teknologi, som måske ikke vil undvære, har den 
også fortrængt en dybere åndelig filosofi og visdom. 


Ill. Den græske visdomstradition (s. 126-143) 


Det leder frem til et afsnit om den oprindelige græske visdomstradition, som var en mangfoldig 
tradition karakteriseret ved sin alsidighed og dybde, der omfattede mange forskellige praksisser, 
visdomsområder og kulturelle udtryk. Jeg har kun udvalgt et bestemt aspekt af denne tradition, 
som er en helingsvisdom, der trækker spor frem til vor tids lægevidenskab. Den urgamle 

helingsvisdom er imidlertid blevet fortrængt og glemt med filosofiens, medicinens og 
videnskabens udvikling til fordel for et forsøg på at bekæmpe død, lidelse og mørke. 


Helingsvisdommen er dog relevant for os i dag, fordi den ensidige dyrkelse af fornuft, lys og lykke 
har skabt en splittelse fra det åndelige, mørket og lidelsen, som du kan bære rundt på i dig selv 
som en del af den vestlige kultur. Hvis du skal heles fra den splittelse, handler det ikke om, at du 
skal afvise fornuften og videnskaben, men om at du åbner dig for at integrere det fortrængte i dig 
og accepterer, at livet både er fornuft og ufornuft, lys og mørke samt lykke og lidelse. 


Jeg viser derfor, hvordan den græske helingsvisdom dels handler om at forsone sig med, at livet 
rummer tragiske sider som død og lidelse, hvilket kan helbrede dig fra frustration og besvær over, 
at alting ikke er let og problemfrit. Samtidig handler heling også om at forene dig med de sider af 
dig selv, du måske har lært at undertrykke og afvise som led i din tilpasning, så som at du også er 
uperfekt, ufornuftig, begærlig og destruktiv som menneske. På den måde kan du blive helbredt fra 
indre uro og splittelse og påtage dig et modent ansvar for at leve et godt liv. 


IV-V. Den græske helingsvisdom som åndelig vej og inkubation som metode (s. 143-167) 


De næste afsnit er relevante for dig, hvis du ønsker at gå endnu dybere i din egen heling og føler, at 
du virkelig har jegstyrke nok til at se underbevidste og uacceptable sider af dig selv i øjnene. Her 
giver jeg et indblik i de græske mysterier og moderniserer to af dem, så de er relevante for dig i dag. 
Dette er nogle meget dybdegående indvielser, og i bogen er de beskrevet sådan, at du kun kan 
anvende dem, hvis du er tilstrækkeligt moden og bevidst. Formålet med mysterierne som 
indvielsesveje er at finde ind til det guddommelige i dig selv, og i Visdommens rum kan du først 
vælge at følge en moderne udgave af de dionysiske mysterier. Den dionysiske vej handler om at 
opnå en form for ekstase, og til det formål kan du for eksempel bruge psykedelika, åndelig praksis 
eller særlige terapisamtaler. Ekstasen kan give dig mulighed for, at du kan gennemgå en form for 
udrensning ved at se dine skjulte sår i øjnene og give slip på dine livsfjendtlige tilbøjeligheder. Som 
det andet kan du derefter vælge at følge en moderne udgave af de asklepiske mysterier, hvor du 
må gøre brug af et særligt intenst drømmearbejde til at få kontakt til det guddommelige kræfter og 
finde dit formål. 


Den asklepiske vej gør brug af en særlig terapeutisk metode, der i dag kaldes drømmeinkubation. 
Jeg giver dig en almindelig introduktion til denne metode, som kræver lidt træning og 
vedholdenhed at lære, men kan hele dig som menneske. Ved at lære metoden kan du arbejde 
formålsrettet med dine drømme og få besked fra underbevidstheden om, hvordan du kan forsone 
dig med livet og blive forenet med de sider af dig selv, du er blevet splittet fra. 


VI-VII. Drømmen som vejledningsrum og harmoniens visdom (s. 167-184) 


Dette leder dig frem til at blive præsenteret for en dybere forståelse for drømmens visdom, der er 
blevet glemt i den moderne vestlige kultur. I de oprindelige visdomstraditioner blev drømme tillagt 

en stor betydning, fordi de var beskeder fra dit eget og virkelighedens inderste. I dag kan du lære 
at forstå drømme som beskeder fra sjæl, der bliver formidlet i billeder og fortællinger gennem din 
underbevidsthed. Disse beskeder vejleder dig til at blive et mere helt menneske og finde hjem til 
dig selv og noget større, og det kræver at du gennemgår en form for åndelig død fra dit gamle selv. 


Drømmens visdoms fortæller også, at du i virkeligheden sover lige så meget i dit vågne liv som om 
natten, eftersom du kan være styret af en lavere bevidsthed og tillærte forestillinger om livet. 
Åndelig praksis kan hjælpe dig til at vågne op fra denne vågne søvn, og så vil du opdage, at de fleste 
mennesker omkring dig går sovende igennem livet og er styret af frygt for døden og en trang til at 
beskytte sig og blive tilfredse. 


Drømmens visdom peger ind i en dyb indsigti, at det at blive hel er at blive et harmonisk menneske 
og finde melodien i dit eget liv. At blive et harmonisk menneske handler ikke så meget om, at du 
opnår en tilstand af fuldstændig indre fred, som at du får forenet modsætningerne i dig selv og 
bliver et helt menneske i et helt liv. Denne visdom lå oprindeligt til grund for ordet filosofi, der blev 
skabt af Pythagoras, som var interesseret i at vise mennesket vej til at dø og vågne op i det her liv. 


Refleksionsspørgsmål 


1. Føler du dig uforløst eller splittet inderst inde, eller har du oplevelser af uro, tomhed og 
meningsløshed? Længes du efter at blive et helt menneske og høre til ien helhed? 

2. Hvordan ser du på begreberne lidelse og heling i lyset af den græske visdomstradition? 

3. Hvordan tror du, at lidelse kan føre til selvindsigt og personlig vækst, som det er beskrevet 
iden græske visdomstradition? På hvilke måder kan den græske visdomstradition forbedre 
det moderne menneskes tilgang til lidelse og heling? 

4. Kan du acceptere, at kaos er en naturlig del af livet? Er der øjeblikke i dit liv, hvor du har 
oplevet heling efter en periode med kaos? 

5. Erder aspekter af dit liv eller dig selv, du ønsker atintegrere? Hvad tror du, det vil betyde for 
din tilværelse? 


Kapitel 4: Træet 


Målgruppe: Det sidste kapitel er relevant for dig, hvis du føler dig hæmmet, tæmmet og bundet 
inderst inde og længes efter at kunne påtage dig ansvar for dig selv og leve mere fuldt ud. 


I-II. Odins offer og de glemte rødder (s. 185-193) 


Jeg indleder kapitlet med en beretning fra en indre rejse, hvor jeg mødte den nordiske visdomsgud 
Odin og gennemgik den sidste del af en særlig indvielse. Her fik jeg indblik i, hvordan jeg selv og 

vestlige mennesker i det hele taget har lært at undertrykke naturen gennem mindst tusinde år. Det 
giver anledning til en indre hylen og piben, og jeg måtte selv lære at sætte naturens kræfter mere 
frii mig selv og kæmpe for, at den nordiske visdom kom tilbage. 


Beretningen om min egen åndelige oplevelse fører mig over til at vise, hvordan din moderne kultur 
har glemt og fortrængt værdien af de urnordiske myter, som du måske også har lært at betragte 
som eventyr for børn. Hvis du er dansk eller bare nordisk, kan du muligvis også være stolt eller 
fascineret af historierne om vikinger, men har måske lært at betragte det gamle Norden som en 
primitiv fortid, der ligger langt fra de moderne skandinaviske velfærdssamfund. Neden under 
overfladen på den civiliserede hverdag lurer imidlertid den urnordiske ånd fra vores forfædre, som 
blev glemt med kristendommens fremkomst. De gamle nordboere havde en åndelighed, der 
måske slet ikke var så primitiv og kan vise vej til noget, du mangler. Bag facaden kan du måske 
mærke en dyb længsel efter mere frihed, styrke og natur, der bliver undertrykt i din hverdag og 
alligevel presser på for at komme frem. 


Ill. Den nordiske visdomstradition (193-198) 


Dette leder dig frem til at få en indblik i en del af den nordiske visdomstradition, der nok er den 
mest oversete og glemte visdomstradition i bogen. Du kender sikkert til de urnordiske myter og 
ved måske også, at det gamle Norden havde sin egen religion med tilbedelse af guder som Odin, 
Thor og Freja. Men du ved måske ikke, at der i kernen af denne religion også var en indre 
visdomslære, som var forbeholdt en mindre gruppe. Denne visdomslære blev overleveret 
mundtligt og er i store træk gået tabt, men jeg har rekonstrueret, genoplivet og fornyet et særligt 
aspektved denne tradition for at gøre den relevant for digi dag. Der er andre forfattere og filosoffer, 
som de senere år har haft et lignende ønske, og jeg angiver dem, jeg også er inspireret af, som 
kilder bag i bogen. 


Visdommens rum handler ikke om at give dig et indblik i, hvordan de gamle nordboere levede i 
hverdagen og indrettede deres samfund og kultur, men om at skabe bro til åndelige sider af 
tilværelsen, der er blevet og bliver fortrængt i dig selv og dine egen kultur. Den nordiske 
visdomstradition er mangfoldig, og jeg har kun valgt at fokusere på et særligt aspekt af den, som 
er relevant at skabe kontakt til i dag. Den nordiske visdom anerkender livets skrøbelighed og 
forgængelighed, hvilket viser sigi en dyb værdsættelse af øjeblikket og den tid, man har. Livet bliver 
set som en gave, og det var vigtigt at leve det fuldt ud, med ære og integritet. Denne eksistentielle 
bevidsthed om livets flygtighed opmuntrer til at tage ansvar og favne livet med alt, hvad det 
indebærer. Ved at følge denne visdom kan du give slip på noget af den tæmning, du har tillært dig, 
og komme til at føle dig mere i live. 


IV-V. Den nordiske livsvisdom som åndelig vej og sejd som metode (s. 198-231) 

Hvis du virkelig ønsker at tage denne nordiske livsvisdom til dig, må du følge en åndelig vej, som 
kan gøre dig i stand til at påtage dig ansvaret for dig selv og leve et fyldestgørende liv. Jeg hører 
blandt de filosoffer og akademikere, der mener, atde nordiske myter fra tekstsamlingen Den ældre 
Edda var instruktioner til indvielsesritualer. Ved selv at gå igennem en af disse indvielser, har jeg 
som den første i århundrede helt genskabt og fornyet det indvielsesritual, der bliver skildret i 
Nordens vigtigste digt Vølvens spådom. Den indvielse kræver, at du ikke er psykisk sårbar, men 
haren vis jegstyrke, og det kan anbefales at bruge en vejleder eller terapeut som støtte undervejs. 
Det er umuligt at forstå indvielsesritualet rent intellektuelt, og du må arbejde dig langsomt og 
tålmodigt frem og tage de ni trin, jeg skildrer i små bidder. Den samlede indvielse kan tage flere år 
at gennemføre, og du kan ikke forcere de dybdegående processer. Formålet er, at du kan give slip 
på din tilegnede skæbne og påtage dig at være det menneske, du er ment til at være. 


Jeg har opdelt digtets indvielsesrejse i tre cykliske faser med i alt ni trin, og de to sidste faser 
kræver, at du gør brug af en metode til at arbejde i udvidet bevidsthedstilstand eller søger hjælp 
hos en dybdegående terapeut. I bogen genopliver og fornyer jeg den oprindelige magiske metode 
kaldet sej, som engang blev praktiseret af vølver og nordiske troldmænd. Det er en metode til at 
rejse i udvidet bevidsthedstilstand til de ni indre verdner, som ofte bliver afbildet som 
skæbnetræet Yggdrasil eller ved hjælp af symbolet Valknyt. 


VI-VII. Træet som forbindelsesrum og tidens visdom (s. 231-258) 


Dette leder frem til, at du kan få en dybere forståelse for den rolle, som træet spiller som 
visdomsrum i den nordiske tradition. Træet er et af de mest gennemgående visdomssymboler over 
hele verden, og i Norden er et af de vigtigste symboler Yggdrasil, som repræsenterer livets 
kontinuitet og sammenhæng. Dette træ, som forbinder de ni verdner, symboliserer ikke alene livet 
i alle dets former og faser, fra fødsel til død og genfødsel. Yggdrasil kan også ses som et symbol for 
bevidsthedens struktur gennem flere symbolske lag og elementer, der repræsenterer forskellige 
aspekter af det menneskelige sind og universets sammenhæng. Kosmos er bevidst og har samme 
struktur som bevidstheden hos et fuldt modent menneske, der har gennemgået første del af en 
indvielse og er blevet selvbevidst. 


Denne bevidsthed har tre lag, og her det vigtigt ikke at begynde at tro, at den nordiske 
visdomstradition dermed skildrer den menneskelige bevidsthed på samme måde som for 
eksempel den freudianske psykoanalyse. Freud talte om overjeg, jeg og id, men disse aspekter 
repræsenterer et hvilket som helt voksent menneske og ikke et åndeligt selvbevidst menneske. I 
virkeligheden svarer Freuds model til det frø i jorden, der endnu ikke har slået rødder og er spiret 
og begyndt at vokse, og Yggdrasils billede af bevidstheden er derfor langt mere omfattende. 


Yggdrasils rod strækker sig således dybt ned i forskellige verdener, som repræsenterer de dybeste 
lag af underbevidstheden, dine instinktive og arketypiske energier. Træets stamme kan ses som 
del af sindet, der består i vores almindelige vågne hverdagsbevidsthed, men denne del vil også 
omfatte de internaliserede moralske normer og idealer, som Freud kalder overjeg, samt de 

undertrykte og fortrængte erindringer og drifter, der i psykoanalysen kaldes idet og forbindes med 
det personligt ubevidste. De øverste grene og bladene strækker sig mod himlen og symboliserer 
de højere niveauer af bevidsthed, såsom åndelig erkendelse, intuition og forbindelse til det 
guddommelige. 


Hvis du vil være et Yggdrasil, må du således gennemgå en udvikling og blive et selvbevidst 
menneske, der kan beherske sig selv, og på den måde et træet heller ikke et statisk men et 
dynamisk symbol. Ligesom Yggdrasil gennemgår forandringer og fornyelser, kan du også gøre det 
gennem cyklusser af vækst, modenhed, død og genfødsel på et åndeligt plan. I sidste ende 
afspejler træets udvikling fra frø til fuldvoksent træ til forfald, død og genfødsel din egen mulige 
rejse gennem forskellige livsfaser og åndelige udviklingsstadier i en cyklisk proces. 


Ygødrasil er således også et kraftfuldt symbol, der kan fortolkes som en ærlig repræsentation af 
en særlig tid. Yggdrasil bliver skildret som et eviggrønt træ, hvilket altså symboliserer livets 
vedvarende cyklus af vækst, død og genfødsel. Denne kontinuitet afspejler en dybere og mere 
oprindelig oplevelse af tiden som en cyklisk proces snarere end en lineær fremadskriden. I dag 
kan du lige som så mange andre føle dig presset af tiden, der konstant går fremad, men i bund og 
grund er denne fremadskridende tid blot en tanke. 


Det kan være vanskeligt at frigøre sig fra denne tanke, men du kan få en anden erfaring af tiden ved 
at gå igennem Odins indvielse, som jeg indleder kapitlet med at berette om min egen oplevelse af 
den sidste del af. Dette er en meget omfattende og dybdegående indvielse, og i bogen er den 
beskrevet sådan, at du kun kan forstå og anvende den, hvis du er tilstrækkeligt åndeligt moden og 
bevidst. Først må du igennem en form for kunstig nærdødsoplevelse og derefter rejse ind i 
universets hukommelse for at kunne frigøre dig fra de begrænsninger, du har tillært dig som en del 
af kulturen. Den rejse er ikke for ubefæstede sjæle, men den kan give dig en dybere erfaring af, 
hvordan du er en del af en større cyklus og kan tage hånd om din egen skæbne for at blive den, du 
virkelig er. 


Refleksionsspørgsmål 

1. Længes du efter at føle dig mere i live? 

2. Hvordan ville det være at have en større oplevelse af natur, styrke og frihed i livet? 

3. Hvordan påvirker de nordiske myter din forståelse af livet? Hvilken relevans tror du, den 
nordiske visdomstradition kan have for det moderne menneske? 

4. Har du oplevet, at der er en form for tomhed i det moderne liv? Kan du identificere 
elementer i den nordiske visdomstradition, der kan inspirere dig til at leve et mere 
fyldestgørende liv? 

5. Erder situationer, hvor du oplever, at du tæmmer dig selv på en måde, der begrænser 

6. Hvordan kan den nordiske visdomstradition påvirke dit syn på din egen skæbne og dine 
egne valg i livet? 

